Vanua Levu
<s>Vanua Levu ( ), ranije poznat kao Otok sandalovine (engleski: Sandalwood Island), drugi je najveći otok u sklopu arhipelaške države Fidži.</s><s>Otok ima površinu od oko 5,500 km², ali osjetno manju populaciju (cca. 130,000) od Viti Levua, na kojem obitava gotovo 70% cjelokupne populacije Fidžija.</s>

<s>Vanua Levu dio je iste fidžijske platforme, koja se nalazi na tektonski kompleksnom i seizmički aktivnom području između australske i pacifičke ploče.</s><s>Najstarije stijene s otoka datiraju iz perioda miocena i pliocena, dok je većina visoravni iz tog perioda vulkanskog porijekla.</s><s>Najviši vrh otoka je Mount Nasorolevu, koji je sa 1,032 m nadmorske visine četvrti najviši vrh na Fidžiju.</s><s>Drugi dijelovi otoka nešto su mlađi te imaju drugačiji sastav stijena.</s><s>Sam otok dug je 180 kilometara, a širok 50 kilometara; na jugoistoku se nalazi maleni poluotok kojeg okružuje Korsko more.</s><s>Sam otok je okružen koraljnim grebenima.</s><s>Zbog visoke pošumljenosti, dobar dio otoka postao je važno ornitološko područje, na kojemu obitavaju i neke ranjive i ugrožene vrste ptica.</s>

<s>Najveća naselja na otoku su Labasa i Savusavu.</s><s>Iako ne uživa ugled susjednog Viti Levua, Vanua Levu je također značajno turističko središte.</s>

<s>Historijski, pretpostavlja se kako je Vanua Levu naseljen prije oko 3,100 godina.</s><s>Prvi Europljanin koji je vidio otok bio je Abel Tasman, 1643. godine, a kasnije je pored otoka prošao i protjerani kapetan William Bligh, kojega je posada potjerala s broda nakon pobune.</s><s>Britanski kapetan, James Wilson, istražio je otok 1797. godine.</s><s>Početkom XIX. vijeka, otok je bio važan u iskorištavanju sandalovine, zbog čega je jedno vrijeme i nosio naziv Otok sandalovine.</s>

<s>Vanjske veze 
 Biodiversity Conservation in the Delaikoro Mountain Ecosystem, Vanua Levu, Fiji, Rudolf Hahn FAO 2015 youtube video</s>

<s>Otoci na Fidžiju</s>

